Câteva comentarii la quizurile trimise de copii pe Kidibot

După ce ne-au trecut prin mână aproximativ 3000 de quizuri noi, putem să tragem niște concluzii:

nivelul de calitate este mult mai mare decât ne așteptam. Copiii chiar se străduie. Iar asta ne bucură.

majoritatea copiilor nu știu că înainte de virgulă NU se pune spațiu, el punându-se DUPĂ virgulă. Această regulă se aplică și la punct și virgulă.

majoritatea autorilor de quizuri copii sunt foarte fericiți să vadă că munca lor a ajutat mulți alți copii să devină mai buni și mai deștepți

foarte puțini copii citesc cărți direct în engleză, franceză, germană sau alte limbi

nu sunt cazuri de copiere, ceea ce ne bucură, având în vedere nenumăratele scandaluri de plagiat în cazul adulților

98% preferă să tasteze fără diacritice.

Este extrem de încurajator faptul că sunt mii de copii implicați în acest proces, de a-i ajuta pe alți copii. Societatea românească mai are o șansă…